Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Pravilnika o provedbi mjere 07 „Temeljne usluge i obnova sela u ruralnim područjima”, a u svezi Programa ruralnog razvoja Republike Hrvatske za razdoblje 2014- 2020 donesenog na temelju članka 10. stavka 9. Zakona o poljoprivredi (NN, broj: 30/15.) te članka 30. Statuta Općine Čaglin (Službeni glasnik br.3/20 ), Općinsko vijeće Općine Čaglin, na 24. sjednici, održanoj dana, 29. ožujka 2021. godine, donosi

**O D L U K U**

**o davanju suglasnosti za provedbu ulaganja u**

**Vatrogasni dom u Čaglinu**

I.

Ovom Odlukom daje se suglasnost za provedbu ulaganja u Čaglinu radi sudjelovanja DVD-a Čaglin na javnom natječaju iz Programa ruralnog razvoja Republike Hrvatske za razdoblje 2014.-2020. (provedba mjere 07) koji se odnosi na realizaciju Projekta „Izgradnja vatrogasnog doma u Čaglinu “, na nekretnini u vlasništvu DVD-a Čaglin, označene kao k.č.br.220 ,k.o. Čaglin .

II.

Projekt se planira financirati sredstvima iz proračuna EU i državnog proračuna Republike Hrvatske, u omjeru sufinanciranja koji bude prihvatljiv po objavi javnog poziva.

III.

U svrhu prijave ulaganja na natječaj navedenog u članku 1. Ove Odluke, ovom Odlukom ujedno se daje i suglasnost za prijavu na natječaj.

IV.

Ova suglasnost daje se na temelju dokumenta „Opis projekta“, koji je prilog ove Odluke i čini njezin sastavni dio.

V.

Ova suglasnost daje se u svrhu prijave ulaganja navedenog u članku 1. ove Odluke na natječaj za Mjeru 07, Podmjera 7.4., Tip operacije 7.4.1. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« Programa ruralnog razvoja Republike Hrvatske za razdoblje 2014.-2020.

VI.

Ova Odluka stupa na snagu danom donošenja a biti će objavljena u „Službenom glasniku Općine Čaglin“.

KLASA:021-05/21-01/1

URBROJ:2177/03-01-21-27

Čaglin, 29.ožujka 2021.

Predsjednik Općinskog vijeća :

Ivan Demše